钦定古今图书集成/理学汇编/学行典/第037卷 > 理数钤〈坎集上〉 > 《分两图》〈一名数图〉
## 钦定古今图书集成/理学汇编/学行典/第037卷 > 理数钤〈坎集上〉 > 《分两图》〈一名数图〉

爻六画而有卦，卦者象之已定。蓍三揲而有爻，爻者
数之始交。当其天未交地，地未交天，乾坤俱灭，爻卦
未有。及其天地交，方圆合，气以运形，形以感气，性质
相依，动静相养，体用所全，爻卦乃见。是故数图无卦
爻者，以其分两；象图有卦爻者，以其合一也。分两图，
盖气离而未合之时，故有数有位，无卦无爻。及乾坤
交而《泰》，坎离交而《既济》，然后开物运行，而天地之用
见矣。